     LT

LT        LT
 ---pagebreak---                       EUROPOS KOMISIJA

                                                         Briuselis, 2010.11.8
                                                         KOM(2010) 654 galutinis

                                                         2010/0321 (NLE)

                                            Pasiūlymas

                                  TARYBOS REGLAMENTAS

     kuriuo iš dalies keičiamas Tarybos reglamentas (EB) Nr. 174/2005, nustatantis su karine
             veikla susijusios pagalbos tiekimo į Dramblio Kaulo Krantą apribojimus

               (bendrai pateikta Komisijos ir Europos Sąjungos vyriausiojo įgaliotinio
                               užsienio reikalams ir saugumo politikai)

LT                                                                                LT
 ---pagebreak---                               AIŠKINAMASIS MEMORANDUMAS

     (1)   2010 m. spalio 15 d. JT Saugumo Taryba priėmė rezoliuciją 1946(2010) dėl Dramblio
           Kaulo Kranto, kuria patvirtinamos 2004 ir 2005 m. nustatytos ribojamosios priemonės.
           Rezoliucija taip pat iš dalies keičiamos ginklų ir karinės įrangos embargo sąlygos, nes
           numatoma, kad Rezoliucija 1572 (2004) įsteigtas Sankcijų komitetas gali leisti tiekti
           žudyti nepritaikytą įrangą, kurią ketinama naudoti tik tam, kad Dramblio Kaulo Kranto
           saugumo pajėgos, palaikydamos viešąją tvarką, galėtų naudoti tik atitinkamą ir
           proporcingą jėgą.

     (2)   Atsižvelgdama į šią rezoliuciją, Taryba ruošia BUSP sprendimą, grindžiamą ES
           sutarties 29 straipsniu, kuriuo atnaujinamos Dramblio Kaulo Krantui taikomos
           ribojamosios priemonės ir su JT Saugumo tarybos rezoliucija 1946(2010) suderinamos
           ginklų ir karinės įrangos embargo išimtys. BUSP sprendime taip pat nustatomos
           panašios išimtys, susijusius su įrangos, kuri gali būti naudojama vidaus represijoms,
           embargu.

     (3)   Tarybos reglamentu (EB) Nr. 174/2005, nustatančiu su karine veikla susijusios
           pagalbos tiekimo į Dramblio Kaulo Krantą apribojimus, įgyvendinamos atitinkamos
           ribojamosios priemonės. Atsižvelgiant į šias aplinkybes, jis turi būti iš dalies pakeistas.

     (4)   Tikslinga pakeisti įrangos, kuri galėtų būti naudojama vidaus represijoms, sąrašą,
           atsižvelgiant į Reglamento (EB) Nr. 1236/2005 dėl prekybos tam tikromis prekėmis,
           kurios galėtų būti naudojamos mirties bausmei vykdyti, kankinimui ar kitokiam
           žiauriam, nežmoniškam ar žeminančiam elgesiui ir baudimui, įsigaliojimą. Šiuo tikslu
           buvo sudarytas Ribojančių priemonių (sankcijų) pagal ES bendrą užsienio ir saugumo
           politiką įgyvendinimo ir įvertinimo gairių (2009 m. gruodžio 15 d. Tarybos
           dokumentas 17464/09) II priede pateiktas sąrašas.

LT                                                 2                                                     LT
 ---pagebreak---                                                              2010/0321 (NLE)

                                                Pasiūlymas

                                          TARYBOS REGLAMENTAS

     kuriuo iš dalies keičiamas Tarybos reglamentas (EB) Nr. 174/2005, nustatantis su karine
             veikla susijusios pagalbos tiekimo į Dramblio Kaulo Krantą apribojimus

     EUROPOS SĄJUNGOS TARYBA,

     atsižvelgdama į Sutartį dėl Europos Sąjungos veikimo, ypač į jos 215 straipsnį,
     atsižvelgdama į 2010 m. ... ... d. Tarybos sprendimą 2010/.../BUSP, kuriuo atnaujinamos
     Dramblio Kaulo Krantui taikomos ribojamosios priemonės1,
     atsižvelgdama į bendrą Sąjungos vyriausiojo įgaliotinio užsienio reikalams ir saugumo
     politikai ir Komisijos pasiūlymą,

     kadangi:

     (1)    2005 m. sausio 31 d. Tarybos reglamente (EB) Nr. 174/2005, nustatančiame su karine
            veikla susijusios pagalbos tiekimo į Dramblio Kaulo Krantą apribojimus2, nurodytas
            draudimas eksportuoti įrangą, kuri gali būti naudojama vidaus represijoms, ir teikti
            tam tikrą techninę pagalbą, taip pat finansavimą ir finansinę pagalbą. Šios
            ribojamosios priemonės pradėtos taikyti pagal 2004 m. gruodžio 13 d. Tarybos
            bendrąją poziciją 2004/852/BUSP dėl ribojančių priemonių Dramblio Kaulo Krantui3.

     (2)    Atsižvelgiant į 2010 m. spalio 15 d. JT Saugumo Tarybos rezoliuciją 1946, tikslinga iš
            dalies pakeisti ribojamąsias priemones, siekiant leisti eksportuoti žudyti nepritaikytą
            įrangą, kurią ketinama naudoti tik tam, kad Dramblio Kaulo Kranto saugumo pajėgos,
            palaikydamos viešąją tvarką, galėtų naudoti tik atitinkamą ir proporcingą jėgą, taip pat
            leisti teikti susijusią techninę pagalbą, finansavimą ir finansinę pagalbą.

     (3)    Remiantis ekspertų rekomendacijomis ir atsižvelgiant į 2005 m. birželio 27 d. Tarybos
            reglamentą (EB) Nr. 1236/2005 dėl prekybos tam tikromis prekėmis, kurios galėtų
            būti naudojamos mirties bausmei vykdyti, kankinimui ar kitokiam žiauriam,
            nežmoniškam ar žeminančiam elgesiui ir baudimui, turėtų būti atnaujintas įrangos,
            kuri gali būti naudojama vidaus represijoms, sąrašą4.

     (4)    Atsižvelgiant į naują teisės aktų rengimo praktiką, tikslinga atnaujinti straipsnį dėl
            Sąjungos jurisdikcijos.

     (5)    Reglamentas (EB) Nr. 174/2005 turėtų būti atitinkamai iš dalies pakeistas,

     1
            OL L ..., 2010 ... ..., p. ....
     2
            OL L 29, 2005 2 2, p. 5.
     3
            OL L 368, 2004 12 15, p. 50.
     4
            OL L 200, 2005 7 30, p. 1.

LT                                                  3                                                  LT
 ---pagebreak---      PRIĖMĖ ŠĮ REGLAMENTĄ:

                                              1 straipsnis

     Reglamentas (EB) Nr. 174/2005 iš dalies keičiamas taip:

     (1)     4 straipsnio 1 dalis yra pakeičiama taip:

             „1.   Nukrypstant nuo 2 straipsnio, jame nurodyti draudimai netaikomi:

                   a)    teikiant techninę pagalbą, finansavimą ir finansinę pagalbą, susijusią su
                         ginklais ir susijusia įranga, jei tokia pagalba ar paslaugos yra skirtos tik
                         Jungtinių Tautų operacijai Dramblio Kaulo Krante (UNOCI) ir ją
                         remiančioms Prancūzijos pajėgoms paremti ir naudoti šioje operacijoje;

                   b)    teikiant techninę pagalbą, susijusią su žudyti nepritaikyta karine įranga,
                         kurią ketinama naudoti tik humanitariniais ar apsaugos tikslais, įskaitant
                         tokią įrangą, skirtą ES, JT, Afrikos Sąjungos ir Vakarų Afrikos valstybių
                         ekonominės bendrijos (VAVEB) vykdomoms krizių valdymo
                         operacijoms, kai tokiai veiklai iš anksto yra pritaręs Sankcijų komitetas;

                   c)    teikiant finansavimą ar finansinę pagalbą, susijusią su žudyti nepritaikyta
                         karine įranga, kurią ketinama naudoti tik humanitariniais ar apsaugos
                         tikslais, įskaitant tokią įrangą, skirtą ES, JT, Afrikos Sąjungos ir VAVEB
                         vykdomoms krizių valdymo operacijoms;

                   d)    teikiant techninę pagalbą, susijusią su ginklais ir susijusia įranga, kurie
                         skirti tik gynybos ir saugumo pajėgų reorganizavimo procesui paremti ar
                         naudoti jo metu pagal Linas-Marcoussis susitarimo 3 punkto f papunktį,
                         kai tokiai veiklai iš anksto yra pritaręs Sankcijų komitetas;

                   e)    teikiant finansavimą ar finansinę pagalbą, susijusią su ginklais ir susijusia
                         įranga, kuriuos ketinama naudoti tik gynybos ir saugumo pajėgų
                         reorganizavimo procesui paremti ar naudoti jo metu pagal Linas-
                         Marcoussis susitarimo 3 punkto f papunktį;

                   f)    pardavimui ar tiekimui, kai laikinai perduodama ar eksportuojama
                         Dramblio Kaulo Krante esančioms kurios nors valstybės, kuri pagal
                         tarptautinę teisę imasi veiksmų, išimtinai ir tiesiogiai skirtų savo piliečių
                         ir asmenų, už kuriuos Dramblio Kaulo Krante ji yra prisiėmusi konsulinę
                         atsakomybę, evakuacijai palengvinti, pajėgoms, kai apie tai iš anksto
                         pranešta Sankcijų komitetui;

                   g)    teikiant techninę pagalbą, finansavimą arba finansinę pagalbą, susijusią
                         su žudyti nepritaikyta karine įranga, kurią ketinama naudoti tik tam, kad
                         Dramblio Kaulo Kranto saugumo pajėgos, palaikydamos viešąją tvarką,
                         galėtų naudoti atitinkamą ir proporcingą jėgą.“

     (2)     Įterpiamas 4a straipsnis:

LT                                                  4                                                    LT
 ---pagebreak---                                                „4a straipsnis

              1.    Nukrypstant nuo 3 straipsnio, II priede nurodyta valstybės narės, kurioje
                    įsisteigęs eksportuotojas ar paslaugų teikėjas, kompetentinga institucija gali
                    leisti, tokiomis sąlygomis, kurias ji laiko tinkamomis, parduoti, tiekti, perduoti
                    arba eksportuoti I priede nurodytą žudyti nepritaikytą įrangą arba teikti
                    techninę pagalbą, finansavimą ar finansinę pagalbą, susijusią su tokia žudyti
                    nepritaikyta įranga, jeigu nustatoma, kad atitinkamą žudyti nepritaikytą įrangą
                    ketinama naudoti tik tam, kad Dramblio Kaulo Kranto saugumo pajėgos,
                    palaikydamos viešąją tvarką, galėtų naudoti tik atitinkamą ir proporcingą jėgą.

              2.    Atitinkama valstybė narė praneša kitoms valstybėms narėms ir Komisijai apie
                    visus pagal šio straipsnio 1 dalį suteiktus leidimus.

              3.    Leidimai neišduodami veiklai, kuri jau buvo įvykdyta.“

     (3)      9 straipsnis pakeičiamas taip:

                                               „9 straipsnis

              Šis reglamentas taikomas:

              a)    Sąjungos teritorijoje, įskaitant jos oro erdvę;

              b)    visuose valstybės narės jurisdikcijai priklausančiuose orlaiviuose ar laivuose;

              c)    visiems Sąjungos teritorijoje arba už jos ribų esantiems asmenims, kurie yra
                    valstybės narės piliečiai;

              d)    visiems pagal valstybės narės teisę įsteigtiems arba įkurtiems juridiniams
                    asmenims, subjektams arba įstaigoms;

              e)    visiems Sąjungoje visą verslą arba jo dalį vykdantiems juridiniams asmenims,
                    subjektams arba įstaigoms.“

     (4)      I priedo tekstas pakeičiamas šio reglamento priede pateiktu tekstu.“

                                                2 straipsnis

     Šis reglamentas įsigalioja [2010 m. spalio ... d.]

     Šis reglamentas privalomas visas ir tiesiogiai taikomas visose valstybėse narėse.

     Priimta […]

                                                   Tarybos vardu
                                                   Pirmininkas

LT                                                   5                                                   LT
 ---pagebreak---                                               PRIEDAS

                                             „I PRIEDAS

     3 ir 4a straipsniuose nurodytos įrangos, kuri gali būti naudojama vidaus represijoms,
     sąrašas

     1.     Toliau išvardyti šaunamieji ginklai, šaudmenys ir susiję priedai:

            1.1    šaunamieji ginklai, nekontroliuojami pagal ES bendrojo karinės įrangos sąrašo
                   ML 1 ir ML 2 punktus5;

            1.2    1.1 punkte išvardytiems šaunamiesiems ginklams specialiai sukurti šaudmenys
                   ir specialiai sukurti jų komponentai;

            1.3    taikikliai, nekontroliuojami pagal ES bendrąjį karinės įrangos sąrašą.

     2.     Bombos ir granatos, nekontroliuojamos pagal ES bendrąjį karinės įrangos sąrašą.

     3.     Toliau išvardytos transporto priemonės:

            3.1    specialiai riaušėms malšinti sukurtos ar pritaikytos transporto priemonės su
                   įmontuota vandens patranka;

            3.2    transporto priemonės, specialiai sukurtos ar pritaikytos elektros srove atremti
                   užpuolimus;

            3.3    transporto priemonės, specialiai sukurtos ar pritaikytos užtvaroms šalinti,
                   įskaitant statybos įrangą su balistine apsauga;

            3.4    transporto priemonės, specialiai sukurtos kaliniams ir (arba) sulaikytiesiems
                   vežti ar pervežti;

            3.5    transporto priemonės, specialiai sukurtos mobiliosioms kliūtims dislokuoti;

            3.6    3.1–3.5 punktuose nurodytų transporto priemonių komponentai, specialiai
                   sukurti riaušėms malšinti.

                   1 pastaba.    Šis punktas netaikomas transporto priemonėms, specialiai
                         sukurtoms gaisrams gesinti.

                   2 pastaba.    3.5 punkte vartojamas terminas „transporto priemonės“ apima
                         priekabas.

     4.     Toliau išvardytos sprogstamosios medžiagos ir susijusi įranga:

            4.1    įranga bei prietaisai, specialiai sukurti sprogimui sukelti elektrinėmis ir
                   neelektrinėmis priemonėmis, įskaitant uždegimo įtaisus, detonatorius,
                   uždegiklius, stiprintuvus ir detonavimo virvę, bei specialiai sukurti jų
                   komponentai, išskyrus įrangą bei prietaisus, specialiai sukurtus konkrečiai

     5
           OL L 88, 2007 3 29, p. 58.

LT                                                 6                                                 LT
 ---pagebreak---                  komercinei paskirčiai – naudojant sprogstamąsias medžiagas įjungti kitą įrangą
                 ar prietaisus, kurie neskirti sprogdinti (pvz., automobilio oro pagalvės
                 pripūtimo įrenginiai ar gaisro gesintuvų jungiklių elektros viršįtampio
                 iškrovikliai), arba palaikyti jų veikimą;

           4.2   linijiniai sprogstamieji užtaisai, nekontroliuojami pagal ES bendrąjį karinės
                 įrangos sąrašą.

           4.3   toliau išvardytos kitos sprogstamosios medžiagos, nekontroliuojamos pagal ES
                 bendrąjį karinės įrangos sąrašą, ir susijusios medžiagos:

                 a.    amatolas;

                 b.    nitroceliuliozė (su daugiau kaip 12,5 % azoto);

                 c.    nitroglikolis;

                 d.    pentaeritritolio tetranitratas (PETN);

                 e.    pikrilo chloridas;

                 f.    2,4,6-trinitrotoluenas (TNT).

     5.    Toliau išvardyta apsauginė įranga, nekontroliuojama pagal ES bendrojo karinės
           įrangos sąrašo ML 13 punktą:

           5.1   neperšaunama ir (arba) neperduriama šarvuotė;

           5.2   neperšaunami ir (arba) nuo skeveldrų apsaugantys šalmai, apsauginiai šalmai ir
                 skydai gintis nuo riaušininkų bei neperšaunami skydai.

           Pastaba.     Šis punktas netaikomas:

                 - specialiai sporto veiklai sukurtai įrangai;

                 - darbo saugos reikalavimams atitikti specialiai sukurtai įrangai.

     6.    Mokytis šaudyti iš šaunamųjų ginklų skirti simuliatoriai, nekontroliuojami pagal ES
           bendrojo karinės įrangos sąrašo ML 14 punktą, ir specialiai jiems sukurta programinė
           įranga.

     7.    Naktinio matymo ir terminio vaizdo įranga bei vaizdo skaisčio stiprintuvai, išskyrus
           kontroliuojamus pagal ES bendrąjį karinės įrangos sąrašą.

     8.    Spygliuotoji viela.

     9.    Kariniai peiliai, kovos peiliai ir durtuvai, kurių ašmenys ilgesni kaip 10 cm.

     10.   Specialiai sukurta šiame sąraše nurodytų gaminių gamybos įranga.

     11.   Šiame sąraše nurodytų gaminių kūrimui, gamybai ar naudojimui skirtos specialios
           technologijos.“

LT                                                7                                               LT